## Uputa o korištenju garancije kao jamstva za namirenje dospjelih carinskih obveza

### NN 63/1992 (7.10.1992.), Uputa o korištenju garancije kao jamstva za namirenje dospjelih carinskih obveza

# MINISTARSTVO FINANCIJA

Na temelju točke VII. Odluke o uvjetima za podizanje robe koja je pod
carinskim nadzorom prije obračuna i naplate carine i drugih opterećenja
pri uvozu roba ("Narodne novine", br. 62/92), ministar financija
na prijedlog direktora Carinske uprave Republihe Hrvatske donosi

## UPUTU

### o korištenju garancije kao jamstva za namirenje dospjelih carinskih obveza

1. Ovom uputom uređuje se postupak i način izdavanja, te sadržaj i naćin
korištenja garancije koju izdaje banka za namirenje dospjele carine i drugih
uvoznih opterećenja (carinskih obveza), za robu podignutu prije namirenja
carinskih obveza (točka I. Odluke o uvjetima za podizanje robe pod carinskim
nadzorom prije obračuna i naplate carine i drugih opterećenja pri uvozu
robe, "Narodne novine", br. 61/92).

2. Carinski obveznik izravno ili otpremnik koji ga zastupa u postupku
carinjenja robe koju podiže ispod carinskog nadzora prije namirenja carinskih
obveza, garanciju banke za namirenje tih obveza podnosi u dva primjerka
na ovjeru organizacijskoj jedinici Službe društvenog knjigovodstva Hrvatske
kod koje se vodi žiro-račun banke.

Carinski obveznik, ili njegov ovlašteni otpremnik, iz stavka 1. ove
točke jedan ovjereni primjerak garancije podnosi Carinskoj upravi Republike
Hrvatske.

Potpisom klauzule u garanciji Carinska uprava Republike Hrvatske rješava
o prihvaćanju garancije kao jamstva za pravodobno i cjelovito izvršenje
carinskih obveza.

Ne prihvati li garanciju kao jamstvo za pravodobno i cjelovito izvršenje
carinskih obveza Carinska uprava Republike Hrvatske će o tome donijeti
obrazloženo rješenje.

3. Garancija banke podnosi se na obrascu "Garancija" koji
je otisnut uz ovu uputu i njenim je sastavnim dijelom.

4. U garanciju upisuje se:

- broj garancije i razdoblje njenog važenja,

- podaci o izdavatelju garancije, uključujući matični broj i tvrtku
izdavatelja, njegovo sjedište i adresu, broj žiroračuna izdavatelja garancije,
te naziv i sjedište organizacijske jedinice Službe društvenog knjigovodstva
Hrvatske pri kojoj se vodi žiro-račun izdavatelja,

- podaci o carinskom obvezniku ili ovlaštenom otpremniku uključujući
njihov matični broj, tvrtku ili naziv, te sjedište i adresu,

- mjesto i datum izdavanja garancije.

Na garanciju se stavlja pečat banke - izdavatelja garancije i potpis
osobe ovlaštene za njeno zastupanje.

5. Evidencije o primjeni garancija vodi Carinska uprava Republike Hrvatske.

Carinska uprava Republike Hrvatske izvješćuje carinarnice o podnesenim
garancijama i podacima iz tih garancija koji su im potrebni za vođenje
postupaka carinjenja robe.

6. Danom stupanja na snagu ove upute prestaje važiti Uputstvo za primjenu
Odluke o uvjetima za podizanje robe koja je pod carinskim nadzorom prije
uplate carine i drugih uvoznih pristojbi ("Službeni list" br.
5/82 i "Narodne novine", br. 53A/91, 33/92, 40/92 i 61/92)

7. Ova uputa stupa na snagu osmog dana od dana objave u "Narodnim
novinama".

Klasa: 413-01/92-01/69

Urbroj: 513-01/92-1

Zagreb, 5. listopada 1992.

Ministar financija

**dr. Zoran Jašić, v.r.**

```

________________________________________________________________________________
Obrazac garancije
Sukladno točki I. Odluke o uvjetima za podizanje robe koja je pod carinskim nadzorom prije obračuna i naplate carine i drugih opterećenja pri uvozu robe ("Narodne novine", br. 62/92),
________________________________________________________________izdaje slijedeću
                        (tvrtka i sjedište banke - garanta)

GARANCIJU br.__________
za osiguranje namirenja dospjelih svota carine
i drugih opterećenja pri uvozu robe

Ova garancija važi od:_______ do:___________

Podaci o izdavatelju garancije:         Matični broj:_____________________________
Tvrtka banke garanta:________________________________________

Adresa:_________________________________________________________

Žiro račun:_____________________________________________________

Podaci o carinskom obvezniku:           Matični broj:_____________________________
Tvrtka ili naziv:_____________________________________________

Adresa:_________________________________________________________

Žiro račun:_____________________________________________________

Potpisana banka kao izdavatelj garancije obvezuje se da će na prvi poziv Carinske uprave Republike Hrvatske platiti dospjele svote carine i drugih opterećenja pri uvozu robe, te pripadajućih im kamata na robu koja je podignuta ispod carinskog nadzora prij

Izdavatelj garancije ovlašćuje Službu društvenog knjigovodstva Hrvatske da na prvi zahtjev Carinske uprave Republike Hrvatske može iz novčanih sredstava banke izdavatelja ove garancije koja se nalazi na računima otvorenim kod njene odgovarajuće organizaci

Ova garancija izdana je u_________istovjetnih primjeraka.

__________________                                              _______________________
(mjesto i datum)                                M. P.                   (potpis ovlašene osobe)

________________________________________________________________________________

Služba društvenog knjigovodstva Hrvatske, organizacijska jedinica____________________ ovjerava i evidentira predmetnu garanciju,
te se obvezuje da će na prvi poziv Carinske uprave Republike Hrvatske postupiti po odredbama ove garancije.

__________________                                              _______________________
(mjesto i datum)                                M. P.                   (potpis ovlašene osobe)

________________________________________________________________________________

Carinska uprava Republike Hrvatske prihvaća predmetnu garanciju carinskog obveznika
_____________________________________________

kao jamstvo za pravodobno i cjelovito namirenje carinskih obveza za robu podignutu ispod carinskog nadzora poslije obavljenog carinskog pregleda, a prije namirenja carinskih obveza.

__________________                                              _______________________
(mjesto i datum)                                M. P.                   (potpis ovlašene osobe)

________________________________________________________________________________

```

Uputa, NN 63/1992-1677
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)